IRPC บวก 0.92% ทำนิวไฮในรอบ 5 ปี 8 เดือน
IRPC บวก 0.92% ทำนิวไฮในรอบ 5 ปี 8 เดือน ล่าสุด ณ เวลา 11.00 น. ราคาอยู่ที่ 5.50บาท บวก 0.05 บาท หรือ 0.92% สูงสุดที่ 5.55 บาท ต่ำสุดที่ 5.40 บาท มูลค่าซื้อขายที่ 597.42 ล้านบาท
26 เม.ย. 2560

ผู้สื่อข่าวรายงานว่า ราคาหุ้นบริษัท ไออาร์พีซี จำกัด (มหาชน) หรือ IRPC ณ เวลา 11.00 น. ราคาอยู่ที่ 5.50บาท บวก 0.05 บาท หรือ 0.92% สูงสุดที่ 5.55 บาท ต่ำสุดที่ 5.40 บาท มูลค่าซื้อขายที่ 597.42 ล้านบาท ขณะที่ดัชนีตลาดหุ้นไทยโดยรวมลบ 0.02% โดยราคาหุ้นปรับตัวขึ้นทำนิวไฮในรอบ 5 ปี 8 เดือน นับตั้งแต่ราคาหุ้นอยู่ที่ระดับ 5.55 บาท ณ วันที่ 4 ส.ค.2554

ด้าน บล.ฟินันเซีย ไซรัส แนะนำ “BUY” ราคาเป้าหมาย 5.80 บาท/หุ้น ทั้งนี้คาดกำไรสุทธิไตรมาส 1/60 ที่ 1.3 พันล้านบาท หดตัวทั้งจากไตรมาสก่อนและจากปีก่อน สาเหตุหลักจากการหยุดซ่อมโรงงาน ทำให้อัตราการใช้กำลังผลิตเหลือ 60% จากระดับปกติ 80% ถึง 90%
อย่างไรก็ตามมองว่าผลประกอบการไม่ได้ย่ำแย่อย่างที่กังวลไว้ก่อนหน้านี้ เนื่องจาก Margin ของธุรกิจปิโตรเคมีที่แข็งแกร่ง ประกอบกับคาดมีกำไรสต๊อกน้ำมัน และ กำไร FX ช่วยอีก สำหรับสถานการณ์หลังจากนี้เราคาด Momentum ของกำไรจะเติบโตต่อเนื่องตั้งแต่ไตรมาส 2/60 หลังผ่านช่วงหยุดซ่อมใหญ่มาแล้ว รวมถึงการรับรู้โครงการอัพเกรดมูลค่าผลิตภัณฑ์ที่จะ COD ช่วงไตรมาส 3/60 ดังนั้น ยังคงประมาณการกำไรปี 60 ที่ 9.1 พันล้านบาท ลดลง 6.9% จากปีก่อน และ ราคาเหมาะสมปี 60 ที่ 5.80 บาท ยังคงแนะนำซื้อ และ เป็น Top pick ของกลุ่ม